
DR 30.11.2005 123 

 

 Jadi mereka rasa tidak adil kerana tempat macam Kuala Lumur ini ramai orang 
memang perlu perkhidmatan daripada mereka.  Tidak akan mereka kena buka pejabat 
mereka di tempat yang begitu jauh daripada bandar yang mana mungkin tidak ada 
pelanggan.  Jadi mereka hanya mintalah mungkin pihak kementerian Yang Berhormat 
boleh mempertimbangkan.  Selagi mereka ada kelayakan yang memenuhi semua 
syarat yang ditetapkan oleh kementerian, mereka boleh dibenarkan untuk membuka 
pejabat di mana-mana tempat pun walaupun tempat itu mungkin sudah ada syarikat 
agensi pekerjaan swasta.   

 Datuk Abdul Rahman bin Bakar:  Ditegaskan tadi bahawa mengikut agensi 
ataupun Akta Agensi Pekerjaan Swasta 1981, mana-mana agensi pekerjaan swasta 
dibolehkan beroperasi di tempat lain dengan syarat mendapat kelulusan daripada 
Jabatan Tenaga Kerja.  Tidak ada kata tidak boleh dibenarkan, tidak ada.  Jadi ini kena 
faham betul-betullah ya.   

 Puan Teresa Kok Suh Sim:  Sekarang kementerian tidak lulus permohonan 
mereka dengan alasan bahawa kawasan itu sudah ada agensi pekerjaan swasta, jadi 
saya hanya minta ini dikaji semulalah.   

 Datuk Abdul Rahman bin Bakar:  Tidak, memang saya tegaskan boleh buka 
dengan syarat memenuhi syarat-syarat yang digariskan, jadi tidak bertindih dengan apa 
yang saya sebut tadi, dengan apa yang Yang Berhormat sebutkan.   

 Yang Berhormat bagi Bukit Bintang cadangkan supaya peruntukan dalam Akta 
Kerja 1955 lebih keras supaya mereka yang ingkar keputusan mahkamah dapat diambil 
tindakan.  Kementerian Sumber Manusia sedar tentang perkara ini.  Sehubungan 
dengan itu kementerian telah mencadangkan beberapa pindaan terhadap akta ini di 
mana kuasa penyerahan saman telah dipermudahkan.  Sebagai contohnya, kalau 
mengenai dengan saman itu boleh diserahkan kepada ahli keluarga lelaki dan 
dicadangkan diperluaskan kepada semua ahli keluarga bukan sahaja lelaki, termasuk 
pembantu rumah.  Ini supaya majikan-majikan dapat dibawa ke muka pengadilan 
dengan lebih cepat dan juga lebih mudah.   

 Tuan Pengerusi, juga disebutkan mengapa construction labor exchange 
ataupun CLEX dibenarkan membawa masuk pekerja asing, ini pun daripada Yang 
Berhormat bagi Seputeh.  CLEX merupakan satu institusi yang ditubuhkan di bawah 
persetujuan Jawatankuasa Kabinet mengenai dengan pekerja asing dan telah 
diletakkan di bawah CIDB.  Kementerian Kerja Raya tujuannya bagi membantu 
majikan-majikan di sektor pembinaan yang kekurangan pekerja untuk mendapat 
pekerja dengan lebih cepat dan memenuhi keperluan industri itu sendiri.  Kuota 
kelulusan pekerja asing kepada CLEX ini adalah berdasarkan keperluan dan juga 
permintaan industri dan mereka juga perlu mematuhi syarat-syarat seperti mana 
majikan lain yang membawa masuk pekerja asing.   

 Daripada Yang Berhormat bagi Ipoh Barat, juga disebut tentang Mahkamah 
Perusahaan, sekarang saya jawab mengapa Mahkamah Perusahaan perlu 
mengehadkan kepada mereka yang berpendapatan RM10 ribu dan ke bawah.  Sebagai 
jawapannya, perkara ini merupakan salah satu cadangan dan cadangan ini akan 
difikirkan bagi mengurangkan beban Mahkamah Perusahaan.  Kementerian 
berpandangan mereka yang berpendapatan lebih RM10 ribu adalah boleh 
mengemukakan ataupun menggunakan saluran lain seperti saluran sivil untuk membela 
hak-hak mereka.  Ini wujud supaya mereka  yang berpendapatan lebih pada RM20 ribu 
menggunakan saluran ini dan dengan ini menyebabkan pekerja yang perlu 
pembebasan, pembelaan terabai.  Ini adalah merupakan masih lagi di peringkat 
cadangan dan bukanlah merupakan satu keputusan yang telah pasti. 

Daripada Yang Berhormat bagi Ipoh Timor bertanya mengenai dengan self 
regulation concept, sama ada kerajaan ada mengambil tindakan untuk meminda OSHA 
1994.  Untuk jawapan Yang Berhormat, pihak JKKP sentiasa membuat kajian ke atas 
keberkesanan undang-undang yang dikuatkuasakan dalam proses untuk meminda 
peruntukan undang-undang yang ada.  Keduanya tentang kadar kemalangan dengan 
penguatkuasaan OSHA 1994 telah berjaya menurunkan kadar kemalangan kalau 10 
tahun dahulu lebih daripada 19 orang untuk 1,000 pekerja tetapi dengan adanya Akta 
OSHA dan juga penguatkuasaan yang baru, kadar kemalangan itu telah diturunkan ke 
angka yang lebih rendah.   



Jadi mereka rasa tidak adil kerana tempat macam Kuala Lumur ini ramai orang memang perlu perkhidmatan daripada mereka. Tidak akan mereka kena buka pejabat mereka di tempat yang begitu jauh daripada bandar yang mana mungkin tidak ada pelanggan. Jadi mereka hanya mintalah mungkin pihak kementerian Yang Berhormat boleh mempertimbangkan. Selagi mereka ada kelayakan yang memenuhi semua syarat yang ditetapkan oleh kementerian, mereka boleh dibenarkan untuk membuka pejabat di mana-mana tempat pun walaupun tempat itu mungkin sudah ada syarikat agensi pekerjaan swasta. Datuk Abdul Rahman bin Bakar: Ditegaskan tadi bahawa mengikut agensi ataupun Akta Agensi Pekerjaan Swasta 1981, mana-mana agensi pekerjaan swasta dibolehkan beroperasi di tempat lain dengan syarat mendapat kelulusan daripada Jabatan Tenaga Kerja. Tidak ada kata tidak boleh dibenarkan, tidak ada. Jadi ini kena faham betul-betullah ya. Puan Teresa Kok Suh Sim: Sekarang kementerian tidak lulus permohonan mereka dengan alasan bahawa kawasan itu sudah ada agensi pekerjaan swasta, jadi saya hanya minta ini dikaji semulalah. Datuk Abdul Rahman bin Bakar: Tidak, memang saya tegaskan boleh buka dengan syarat memenuhi syarat-syarat yang digariskan, jadi tidak bertindih dengan apa yang saya sebut tadi, dengan apa yang Yang Berhormat sebutkan. Yang Berhormat bagi Bukit Bintang cadangkan supaya peruntukan dalam Akta Kerja 1955 lebih keras supaya mereka yang ingkar keputusan mahkamah dapat diambil tindakan. Kementerian Sumber Manusia sedar tentang perkara ini. Sehubungan dengan itu kementerian telah mencadangkan beberapa pindaan terhadap akta ini di mana kuasa penyerahan saman telah dipermudahkan. Sebagai contohnya, kalau mengenai dengan saman itu boleh diserahkan kepada ahli keluarga lelaki dan dicadangkan diperluaskan kepada semua ahli keluarga bukan sahaja lelaki, termasuk pembantu rumah. Ini supaya majikan-majikan dapat dibawa ke muka pengadilan dengan lebih cepat dan juga lebih mudah. Tuan Pengerusi, juga disebutkan mengapa construction labor exchange ataupun CLEX dibenarkan membawa masuk pekerja asing, ini pun daripada Yang Berhormat bagi Seputeh. CLEX merupakan satu institusi yang ditubuhkan di bawah persetujuan Jawatankuasa Kabinet mengenai dengan pekerja asing dan telah diletakkan di bawah CIDB. Kementerian Kerja Raya tujuannya bagi membantu majikan-majikan di sektor pembinaan yang kekurangan pekerja untuk mendapat pekerja dengan lebih cepat dan memenuhi keperluan industri itu sendiri. Kuota kelulusan pekerja asing kepada CLEX ini adalah berdasarkan keperluan dan juga permintaan industri dan mereka juga perlu mematuhi syarat-syarat seperti mana majikan lain yang membawa masuk pekerja asing. Daripada Yang Berhormat bagi Ipoh Barat, juga disebut tentang Mahkamah Perusahaan, sekarang saya jawab mengapa Mahkamah Perusahaan perlu mengehadkan kepada mereka yang berpendapatan RM10 ribu dan ke bawah. Sebagai jawapannya, perkara ini merupakan salah satu cadangan dan cadangan ini akan difikirkan bagi mengurangkan beban Mahkamah Perusahaan. Kementerian berpandangan mereka yang berpendapatan lebih RM10 ribu adalah boleh mengemukakan ataupun menggunakan saluran lain seperti saluran sivil untuk membela hak-hak mereka. Ini wujud supaya mereka yang berpendapatan lebih pada RM20 ribu menggunakan saluran ini dan dengan ini menyebabkan pekerja yang perlu pembebasan, pembelaan terabai. Ini adalah merupakan masih lagi di peringkat cadangan dan bukanlah merupakan satu keputusan yang telah pasti. Daripada Yang Berhormat bagi Ipoh Timor bertanya mengenai dengan self regulation concept, sama ada kerajaan ada mengambil tindakan untuk meminda OSHA 1994. Untuk jawapan Yang Berhormat, pihak JKKP sentiasa membuat kajian ke atas keberkesanan undang-undang yang dikuatkuasakan dalam proses untuk meminda peruntukan undang-undang yang ada. Keduanya tentang kadar kemalangan dengan penguatkuasaan OSHA 1994 telah berjaya menurunkan kadar kemalangan kalau 10 tahun dahulu lebih daripada 19 orang untuk 1,000 pekerja tetapi dengan adanya Akta OSHA dan juga penguatkuasaan yang baru, kadar kemalangan itu telah diturunkan ke angka yang lebih rendah.